钦定古今图书集成/理学汇编/学行典/第239卷 > 伍骥
## 钦定古今图书集成/理学汇编/学行典/第239卷 > 伍骥

按《广东通志》：“伍骥，字弘道，新会人。其初祖汴人，宋末
为翰林典章，扈跸南渡，至厓山。宋亡，遂居文章里，骥
其后也。骥早孤，事兄骐甚谨。骐以事戍辽，请代，不许，
哀别行道怜之。尝归自京师，夜泊白沙浒，忽闻水畔
呼，亟起，乃一童子。询之曰：‘吾赣人，全家没入，幸而得
释，将吾母子三人附便舟。俄而父病死，舟人利吾财，
驱死于江。吾以能浮脱身至此，惧不免’。”骥曰：“毋恐，贼
必得。”俄果追至，呼曰：“吾儿夜堕水中，救出者予百金。”
即出金示同舟，欲利之，骥不可，曰：“绐我。”随以童子诣
白沙寨，白其状，捕治之，果伏罪。性好儒术，多藏书，名
士依之。